b'\n_START_ARTICLE_\nOskar Erits\n_START_PARAGRAPH_\nOskar Erits (21. august 1903 Kuivaj\xc3\xb5e \xe2\x80\x93 3. mai 1979 Tartu) oli eesti vaimulik._NEWLINE_Ta ristiti 27. septembril 1903 Kose koguduses. Aastatel 1918\xe2\x80\x931924 \xc3\xb5ppis ta P\xc3\xb5ltsamaa \xc3\x9chisg\xc3\xbcmnaasiumis, mille ta l\xc3\xb5petas. Seej\xc3\xa4rel asus ta aastal 1924 Tartu \xc3\x9clikoolis filosoofia\xc3\xb5pinguid, kuid aastal 1925 vahetas eriala ja l\xc3\xb5petas 1929. aasta maikuus Tartu \xc3\x9clikooli usuteaduskonna. Prooviaastal oli ta Viljandi Pauluse koguduses. Ordineeriti 13. aprillil 1930 \xc3\xb5petajaks._NEWLINE_P\xc3\xa4rast ordineerimist oli ta Viljandi praostkonna vikaar\xc3\xb5petaja, seej\xc3\xa4rel l\xc3\xbchikest aega Petseri Peetri koguduse \xc3\xb5petaja. Aastatel 1930\xe2\x80\x931944 oli ta Kambja koguduse \xc3\xb5petaja. Aastatel 1944\xe2\x80\x931979 oli ta Suure-Jaani Johannese koguduse \xc3\xb5petaja._NEWLINE_Oskar Erits suri 3. mail 1979 Tartu bussijaamas (oli just bussiga Tartusse s\xc3\xb5itnud) ja ta maeti Suure-Jaani surnuaeda.'